《郊坛还赠同行余德重副郎》
明代·陆深

贝阙珠宫上帝居，月华夜气斗清虚。西来步出天门迥，东望春随斗柄初。

粉署仙郎时并马，禁城银钥尚留鱼。御街风色香尘细，吟过南郊十里馀。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。